
Мазкур суғурта тури нимани англатади? 
- Баҳолаш ташкилотини мижозларнинг даъволаридан ҳимоя қилиш.
- Агар баҳолаш ҳисоботида мол-мулк қиймати бўйича нотўғри хулоса мавжуд бўлса ва бу мижозга тасдиқланган молиявий зарар етказган бўлса, баҳолаш ташкилотининг мулкий манфаатларини ҳимоя қилишга ёрдам беради. 

«БАҲОЛОВЧИЛАРНИНГ КАСБИЙ ЖАВОБГАРЛИГИНИ СУҒУРТАЛАШ» ДАСТУРИ

	Суғурталовчи
	«Imkon-Sug'urta» АЖ

	Суғурта қилдирувчи
	Баҳолаш ташкилоти

	Суғурта муддати 
	12 ой

	Суғурта тарифи
	Йиллик 0,07% 

	Суғурта суммаси
	Томонлар келишувига асосан.

	Суғурта хавфлари*

	· баҳолаш стандарти, усуллари ёки методларини нотўғри танлаш;
· баҳолашни амалга оширишда йўл қўйилган хатолар ва камчиликлар натижасида баҳолаш натижаларининг бузиб кўрсатилиши;
· ўлчовлар ва ҳисоб-китобларни амалга оширишда йўл қўйилган хатолар;
· баҳолаш ҳисоботининг белгиланган талабларга номувофиқлиги;
· баҳолаш ҳисоботини ўз вақтида тақдим этмаслик;
· баҳолашни амалга ошириш жараёнида махфий маълумотларни ошкор қилиш;
· учинчи шахс томонидан баҳолаш ҳисоботининг ишончсиз деб топилиши;
· баҳолаш хизматларини кўрсатиш жараёнида мол-мулк, ҳужжатлар, материаллар ва бошқа қимматликларни беихтиёр йўқотиш ёки уларга зарар етказиш.

	· суғурта шартномаси амал қилишидан олдин Суғурта қилдирувчига маълум бўлган ёки маълум бўлиши лозим бўлган ҳолатлар, касбий хатолар ёки суғурта ҳодисалари билан боғлиқ талаблар;
· Суғурта қилдирувчи, унинг ходимлари ёки бошқа шахсларнинг қасддан, атайлаб, инсофсизлик билан, фирибгарлик йўли билан ёки жиноий ҳаракатлари (ҳаракатсизлиги) натижасида етказилган зарар;
· қонунчилик ва норматив талабларни бузиш, шунингдек, касбий фаолиятни алкоголли, токсик ёки гиёҳвандлик воситалари таъсирида маст ҳолда амалга ошириш билан боғлиқ талаблар;
· маънавий зарар;
· жарималар, пенялар, неустойкалар ва билвосита зарарлар;
· Суғурта қилдирувчининг касбий фаолияти билан боғлиқ бўлмаган талаблар;
· инсофсиз рақобат, патент, муаллифлик ҳуқуқлари, божхона ҳуқуқлари, товар белгилари, фирма номлари ва реклама формулаларига бўлган ҳуқуқларни бузиш билан боғлиқ талаблар;
· Суғурта қилдирувчининг мансабдор шахс, директор ёки акциядор мақоми билан боғлиқ ҳолда юзага келадиган жавобгарлик;
· Суғурта қилдирувчи томонидан бевосита ёки билвосита назорат қилинадиган, бошқариладиган ёки эгалик қилинадиган шахслар ёки ташкилотлар ўртасидаги талаблар, шартномада назарда тутилган ҳолатлар бундан мустасно;
· Суғурта қилдирувчи билан қариндошлик муносабатларида бўлган шахсларга касбий хизматлар кўрсатиш натижасида юзага келадиган зарарлар;
· туҳмат ёки бошқа шахснинг обрўсига путур етказувчи, уни камситувчи маълумотлар билан боғлиқ талаблар.



Изоҳ:
* Суғурта рисклари ва истиснолар Баҳоловчиларнинг касбий жавобгарлигини суғурталаш шартномасида батафсил баён этилган.

